open-index/open-wikipedia-markdown huggingface dataset:
Εκλογές της Γερουσίας των Ηνωμένων Πολιτειών 1964

Η **εκλογή της Γερουσίας των Ηνωμένων Πολιτειών το 1964** συνέπεσε με την εκλογή του Προέδρου Λύντον Μπ. Τζόνσον με συντριπτική πλειοψηφία. Το Δημοκρατικό Κόμμα του κέρδισε καθαρά δύο έδρες από τους Ρεπουμπλικανούς. Μέχρι και τις τελευταίες εκλογές του 2010, αυτή έχει υπάρξει η τελευταία φορά που κάποιο κόμμα έχει πλειοψηφία δύο τρίτων στη Γερουσία, αν και με έναν Δημοκρατικό πρόεδρο η ικανότητα υπέρβασης ενός βέτο ή παραπομπής ενός Προέδρου δεν ήταν πολύ πιθανό.  Όμως, αφής στιγμής η επίκληση ενός κλεισίματος απαιτούσε πλειοψηφία δύο τρίτων, η Δημοκρατική πλειοψηφία μπορούσε να υπερβεί κάθε επί τούτου επιμήκυνση συζήτησης (filibuster), υπό την προϋπόθεση ότι υπάρχει κομματική πειθαρχία.  (Όπως δεν συνέβη στην υπόθεση των νομοσχεδίων των πολιτικών δικαιωμάτων.)

Συγκριτικά με τις καταστροφικές αναμετρήσεις της Βουλής, οι Ρεπουμπλικανικές απώλειες στη Γερουσία ήταν σχετικά λίγες.  Αυτό συνέβη επειδή μόνο εννέα από τις 35 έδρες που ήταν προς εκλογή είχαν Ρεπουμπλικανούς κατόχους.  

Οι Δημοκρατικοί νίκησαν τους Ρεπουμπλικανούς κατόχους Έντουιν Λ. Μέτσεμ (Ρ-Νέο Μεξικό), Κέννεθ Μπ. Κίτινγκ (Ρ-Νέα Υόρκη), και Τζέιμς Γκλεν Μπιλ (Ρ-Μέριλαντ), ενώ οι Ρεπουμπλικανοί νίκησαν τον κάτοχο Πιερ Σάλινγκερ (Δ-Καλιφόρνια).  Σε έναν αμφίρροπο αγώνα στη Νεβάδα, ο Δημοκρατικός κάτοχος Χάουαρντ Κάννον επανεκλέχθηκε επί του Ρεπουμπλικανού Αναπληρωτή Κυβερνήτη Πολ Λάξαλ με λιγότερες από 100ψήφους. 

Αξιοσημείωτοι νεοεκλεγέντες ήταν ο μελλοντικός προεδρικός υποψήφιος Ρόμπερτ Φ. Κένενντυ (Δ-Νέα Υόρκη), πρώην γενικός εισαγγελέας και αδελφός του δολοφηνηθέντος Προέδρου Τζον Κένεντι. Και ο RFK και ο νεότερος αδελφός του, Έντουαρντ Κέννεντι ήταν μέλη του 89ου Κογκρέσου.

Αξιοσημείωτα, από τις 34 έδρες προς εκλογή εκείνο το έτος, 25 κατέχονταν από τους Δημοκρατικούς, οι οποίοι μπόρεσαν να διατηρήσουν 24 από αυτές και να κερδίσουν τελικά καθαρά δύο έδρες στην διαδικασία. Αυτό συνέβη παρά τον μεγάλο αριθμό εδρών τους σε σε αυτή την τάξη, γεγονός το οποίο συνήθως ευνοεί το αντίπαλο κόμμα. Αυτό συνέβη σχεδόν σίγουρα σε μεγάλο βαθμό χάρη στην σαρωτική νίκη επανεκλογής του Τζόνσον εκείνο το έτος. Αυτό δεν θα ξανασυνέβαινε μέχρι και 48 έτη μετά, το 2012. Σε εκείνη την εκλογή, οι Δημοκρατικοί είχαν 23 από τις 33 έδρες προς εκλογή, και διατήρησαν 22 από αυτές ενώ επίσης κέρδισαν δύο έδρες από τους Ρεπουμπλικανούς. Αυτό επίσης συνέβη στην ίδια τάξη της Γερουσίας με αυτήν των εκλογών του 1964.
## Αλλαγή στη σύνθεση της Γερουσίας

 

## Ακόλουθες δράσεις
Το 1966, ο Ρεπουμπλικανός Ρόμπερτ Π. Γκρίφιν διορίσθηκε στην κενή θέση που άφησε ο θάνατος του Πάτρικ Β. ΜακΝαμάρα (Δ-Μίσιγκαν). Αυτό δεν αντικατοπτρίζεται στις κομματικές ισορροπίες.

## Πλήρης κατάλογος αναμετρήσεων
Η **πολιτεία σε Bold** δείχνει ότι υπάρχει ένα ξεχωριστό άρθρο για αυτήν την εκλογή.

Ο **υποψήφιος σε Bold** δείχνει τον νικητή.

## Βλέπε επίσης
*Προεδρικές εκλογές των ΗΠΑ 1964
*Εκλογές της Βουλής των Αντιπροσώπων των Ηνωμένων Πολιτειών 1964

## Εξωτερικοί σύνδεσμοι
* 



1964
Γερουσια
Σταύρος Κουχτσόγλους

Ο **Σταύρος Κουχτσόγλους** (Κωνσταντινούπολη, 1878-1949) ήταν Έλληνας αναρχοσυνδικαλιστής με συνδικαλιστική δράση στην Ελλάδα και στην Αίγυπτο. Πήρε μέρος στο Ιδρυτικό συνέδριο της ΓΣΕΕ. Το 1920 συνεργαζόταν με Βενιζελικούς συνδικαλιστές και έγραφε στην εφημερίδα *Άμυνα*.

## Νεανικά χρόνια
Γεννήθηκε στην Κωνσταντινούπολη. Από νεαρή ηλικία εργάστηκε ως τσιγαράς (εξειδικευμένος εργάτης της σιγαροποιίας) και, στον Πειραιά, ως ναυτεργάτης ταξίδεψε πολύ και πήρε μέρος ως εθελοντής σε τάγματα των Γαριβαλδινών, όπου και πολέμησε. Επηρεάστηκε από τους θεωρητικούς του αναρχισμού και έγινε αναρχικός.

## Αναρχική δράση
Στην Αλεξάνδρεια της Αιγύπτου είχε αναρχική δράση ενώ δούλευε στο εργοστάσιο *Τσανακλή* ως σιγαροποιός. Το 1912 έγραψε την μπροσούρα *Κάτω η Μάσκα* ενώ παράλληλα έγραφε κείμενα στα ελληνικά που δημοσιεύονταν στην ιταλική αναρχική εφημερίδα *Idea.* Εκεί γνωρίστηκε και συνεργάστηκε με τον αναρχικό Ερρίκο Μαλατέστα. Ύστερα από διώξεις των αιγυπτιακών αρχών, μετά το 1912, επέστρεψε στην Ελλάδα μαζί με άλλους γνωστούς Έλληνες αναρχοσυνδικαλιστές και σιγαροποιούς. Εγκαταστάθηκε στην Αθήνα όπου είχε ενεργή συνδικαλιστική δράση ως πρόεδρος σωματείων σιγαροποιών. Το 1918 συμμετείχε στο ιδρυτικό συνέδριο της ΓΣΕΕ όπου υποστήριξε την αναρχοσυνδικαλιστική τάση του Κώστα Σπέρα με κύριο αίτημα η ομοσπονδία να κρατηθεί μακριά από τα πολιτικά ζητήματα και να έχει ενασχόληση μόνο με εργατικά ζητήματα, η οποία μειοψήφησε.

## Μεταγενέστερα χρόνια
Το 1920 ζούσε στο Βόλο και έγραφε κείμενα ως συνεργάτης στη βενιζελική εργατοσυνδικαλιστική εφημερίδα *[[Εφημερίδα Άμυνα|Άμυνα]]* του Ηρακλή Αποστολίδη, ενώ υποστήριξε και τη θεωρούμενη ως *διασπαστική* ηγεσία της ΓΣΕΕ των βενιζελικών συνδικαλιστών. Στις βουλευτικές εκλογές του 1920 διαχώρισε τη θέση του από αυτή της εφημερίδας *Άμυνας,* που ήταν «*να ψηφίσουμε τους αστούς κατά συμπαθείας»* και προπαγάνδισε την αποχή. Το κείμενο *Δεν ψηφίζω* που διαχώρισε τη θέση του, δημοσιεύτηκε μια ημέρα μετά τις εκλογές και λίγο πριν κλείσει από την λογοκρισία η εφημερίδα *Άμυνα*.

Πέθανε σε γηροκομείο το 1949.

## Παραπομπές


## Πηγές
*Κουχτσόγλου Σταύρος, Πόλη: Θεσσαλονίκη Χρονολογία έκδοσης 2010

Κατηγορία:Έλληνες αναρχικοί
Κατηγορία:Έλληνες συνδικαλιστές
Κερτ Χένιγκ

Ο **Κέρτις Μάικλ Χένιγκ** (*Curtis Michael "Curt" Hennig*, 28 Μαρτίου 1958 - 10 Φεβρουαρίου 2003) ήταν Αμερικανός παλαιστής και σχολιαστής αγώνων. Στη καριέρα του πέρασε από διάφορες εταιρίες πάλης, με πιο γνωστές τις American Wrestling Association (AWA), World Wrestling Federation (WWF), World Championship Wrestling (WCW) και Total Nonstop Action Wrestling (TNA). Γνώρισε μεγάλη επιτυχία όσο ήταν στο WWF ως **Μίστερ Πέρφεκτ**.

## Καριέρα
Ο Χένιγκ είναι αναγνωρισμένος ως παγκόσμιος πρωταθλητής από το WWE (πρώην WWF), αφού κράτησε το Παγκόσμιο Πρωτάθλημα Βαρέων Βαρών AWA για 373 ημέρες. Στο WWF/E, κατάφερε να κερδίσει δύο φορές το Διηπειρωτικό Πρωτάθλημα και η μία θητεία του ήταν η μεγαλύτερη για τη δεκαετία του '90. Η μεγάλη αυτή θητεία του, είχε ως αποτέλεσμα να χαρακτηριστεί από το WWE ως ένας από τους σπουδαιότερους Διηπειρωτικούς Πρωταθλητές στην ιστορία. Ο Χένιγκ είχε κόντρες με σπουδαίους παλαιστές, όπως Λεξ Λούγκερ, Μπρετ Χαρτ, Σον Μάικλς,  Ρικ Φλερ και Χάλκ Χόγκαν

Για μια περίοδο, ο Χένιγκ υπέφερε από τραυματισμούς στη πλάτη και γι'αυτό ασχολήθηκε με τον σχολιασμό αγώνων. Επιπλέον, στα τέλη της δεκαετίας του '90 πήγε στο WCW, όμως το 2002 επέστρεψε στο WWE, όπου συμμετείχε στο Royal Rumble και άφησε θετικές εντυπώσεις. Μετά, από το Rumble υπέγραψε συμβόλαιο με το WWE και άρχισε κόντρες με γνωστούς παλαιστές. Αργότερα, εργάστηκε στο TNA Wrestling, χωρίς να προλάβει να μείνει για μεγάλο διάστημα, αφού απεβίωσε στις 10 Φεβρουαρίου 2003.

Ο Χένιγκ χαρακτηρίστηκε από το WWE ως ένας άψογος τεχνικός παλαιστής, ο οποίος έφθασε σε νέα ύψη το επίπεδο του Διηπειρωτικού Πρωταθλήματος και έγινε πρότυπο για όλους τους τεχνικούς παλαιστές. Το WCW τον χαρακτήρισε ως έναν από τους καλύτερους παλαιστές που γνώρισε η βιομηχανία της πάλης. Το 2007, το WWE του απέδωσε τιμή, εισάγοντας τον στο Hall of Fame. Το λόγο της εισαγωγής έβγαλε η οικογένεια του, ανάμεσα της, ο υιός του και επίσης παλαιστής Τζο Χένιγκ.

## Χαρακτηριστικές Κινήσεις
*Perfect-Plex
*Standing dropckik
*Leg drop to groin
*Rolling neck snap
*Sleeper hold
*Kneebreaker
*Drop toe hold
*Diving elbow drop
*Missle dropkick
*Modified indian deathlock

## Τίτλοι & Κατορθώματα
*Παγκόσμιο Πρωτάθλημα Βαρέων Βαρών AWA
*Παγκόσμιο Ομαδικό Πρωτάθλημα AWA, με το Σκοτ Χολ
*Διηπειρωτικό Πρωτάθλημα WWE
*Πρωτάθλημα Ηνωμένων Πολιτειών WCW
*Παγκόσμιο Ομαδικό Πρωτάθλημα WCW, με τον Μπάρι Γουίντχαμ
*Παγκόσμιο Πρωτάθλημα Βαρέων Βαρών i-Generation (2 φορές)
*Πρωτάθλημα Βαρέων Βαρών MECW
*Πρωτάθλημα Βαρέων Βαρών FOW
*Hall of Fame (Κλάση του 2007)

## Πηγές
* Προφίλ στο wwe.com
* Προφίλ στο OWoW.com

Κατηγορία:Επαγγελματίες παλαιστές
Εκλογές της Γερουσίας των Ηνωμένων Πολιτειών 1964 στη Νεβάδα

Η **εκλογή της Γερουσίας των Ηνωμένων Πολιτειών στη Νεβάδα το 1964** διεξήχθη στις 3 Νοεμβρίου 1964. Ο κάτοχος Δημοκρατικός Γερουσιαστής των ΗΠΑ Χάουαρντ Κάννον επανεκλέχθηκε σε δεύτερη θητεία με μια απειροελάχιστη διαφορά μόνο 48 ψήφων.

## Κύριοι υποψήφιοι
### Δημοκρατικοί
*Χάουαρντ Κάννον, κάτοχος Γερουσιαστής των ΗΠΑ

### Ρεπουμπλικανοί
*Πολ Λάξαλτ, Αναπληρωτής Κυβερνήτης της Νεβάδα και πρώην Δικαστικός Αντιπρόσωπος Περιφέρειας της Κομητείας Όρμσμπυ

## Αποτελέσματα

## Παραπομπές


Γερουσια 1964
Νεβαδα
The Police

Οι **The Police** ήταν ένα αγγλικό τριμελές new wave μουσικό συγκρότημα, που σχηματίστηκε στο Λονδίνο το 1977 από τον ντράμερ Στιούαρτ Κόπλαντ. Αρχηγός και βασικότερο μέλος ήταν ο τραγουδιστής και μπασίστας Στινγκ ο οποίος έγραφε και τα τραγούδια. Το τρίτο μέλος του συγκροτήματος ήταν ο κιθαρίστας Άντι Σάμερς. Το είδος μουσικής που έπαιζαν ήταν ροκ επηρεασμένο από τζαζ, ρέγκε και πανκ.

Το άλμπουμ τους *Synchronicity*, που κυκλοφόρησε το 1983, έφτασε στο νούμερο ένα στο Βρετανικό Πίνακα επιτυχιών Δίσκων (UK Albums Chart) και στο Αμερικανικό Μπίλμπορντ 200, με οχτώ εκατομμύρια πωλήσεις και ήταν το πιο εμπορικό τους άλμπουμ. Το συγκρότημα διαλύθηκε το 1986 και επανασυνδέθηκε το 2007 για μια παγκόσμια περιοδεία.

Κατηγορία:Βρετανικά rock συγκροτήματα
Κατηγορία:Βραβευμένοι με Grammy
Κατηγορία:Βραβευμένοι με Brit
Κατηγορία:Μουσικά τρίο
Λεβέρα

Η **Λεβέρα** (Levera) είναι ένα χωριό της Γρενάδας. Ανήκει στην ενορία του Αγίου Πατρικίου. 

## Παραλία της Λεβέρα
Η Παραλία της Λεβέρα θεωρείται μια από τις πέντε ωραιότερες παραλίες της Γρενάδα - οι άλλες είναι η Γκραντ Ανζ, το Μάγκαζιν, το Πινκ Γκριν και ο Παράδεισος. Έχει λευκή άμμο. Απέναντιο διακρίνεται το νησί Σούγκαρ Λόουφ.

## Παραπομπές


## Δείτε επίσης
* Κατάλογος πόλεων της Γρενάδας

Κατηγορία:πόλεις της Γρενάδας
Αλέξανδρος Χαντζερής

Ο **Αλέξανδρος Χαντζερής**, (1759-1854), ήταν Έλληνας Φαναριώτης, λόγιος, συγγραφέας, πρίγκιπας (οσποδάρος) της Μολδαβίας, Δραγουμάνος του Στόλου και διερμηνέας της Υψηλής Πύλης στην Οθωμανική Αυτοκρατορία.

## Βιογραφικά στοιχεία
Ο Αλέξανδρος Χαντζερής, γεννήθηκε στην Κωνσταντινούπολη το 1759 και ήταν ένας από τους επιφανείς γόνους της ιστορικής οικογένειας Χαντζερή. Ήταν αδελφός του Κωνσταντίνου πρίγκιπα της Βλαχίας και ανιψιός του Πατριάρχη Σαμουήλ. Εργάσθηκε ιδιαίτερα ως Διερμηνέας του Στόλου τότε στην Κωνσταντινούπολη στην επαναφορά του εξόριστου στο Άγιο Όρος πατριάρχη Γρηγορίου του Ε΄, στη δεύτερη πατριαρχία του το 1806.  Στη συνέχεια υπήρξε οσποδάριος στη Μολδαβία όπου και μυήθηκε στη Φιλική Εταιρεία. Συνέπραξε ουσιαστικά στην κάθοδο και ανάληψη της  αρχηγίας του Αγώνα της Ελληνικής Επανάστασης του 1821 από τον πρίγκιπα Αλέξανδρο Υψηλάντη.

Μετά όμως την καταστροφή που ακολούθησε της εκεί επαναστατικής δράσης ο Αλέξανδρος Χαντζερής φυγαδεύτηκε καταφεύγοντας στη Μόσχα από όπου και συνέχισε να εργάζεται υπέρ της επανάστασης. Ευτύχησε να δει την Ελλάδα ανεξάρτητο Βασίλειο. Πέθανε σε ηλικία 95 ετών στη Μόσχα.

## Συγγραφικό έργο
Ο Α. Χαντζερής εκτός άλλων ιστορικών βιβλίων, συνέγραψε τρίτομο τετράγλωσσο λεξικό *Γαλλο-Αραβο-Περσο-Τουρκικόν Λεξικόν*, που δημοσιεύθηκε στη Μόσχα το 1844. Το έργο του αυτό είχε πολύ μεγάλη επιτυχία στην όλη Ευρώπη, λαμβάνοντας ιδιαίτερο έπαινο από τη Γαλλική Ακαδημία.

## Παραπομπές


Κατηγορία:Έλληνες μέλη της Φιλικής Εταιρείας
Κατηγορία:Έλληνες συγγραφείς του 19ου αιώνα
Κατηγορία:Ηγεμόνες της Μολδαβίας
Κατηγορία:Οικογένεια Χαντζερή
Κατηγορία:Δραγουμάνοι του στόλου
Δαβίδ (Γρενάδα)

Ο **Δαβίδ** (David) είναι ένα χωριό της Γρενάδας. Ανήκει στην ενορία του Αγίου Πατρικίου.  Από αυτόν πήρε το όνομά του ο Κόλπος Δαβίδ.

## Παραπομπές


## Δείτε επίσης
* Κατάλογος πόλεων της Γρενάδας

Κατηγορία:πόλεις της Γρενάδας
Ριβιέρ Σαλέ, Γρενάδα

To **Ριβιέρ Σαλέ** (*Rivière-Salée*) είναι ένα χωριό της Γρενάδας. Ανήκει στην ενορία του Αγίου Πατρικίου.  Αποτελεί επίσης τη μεγαλύτερη θερμοπηγή του νησιού. 

## Παραπομπές


## Δείτε επίσης
* Κατάλογος πόλεων της Γρενάδας

Ριβιερ Σαλε
Κάτω Λα Ταστ

Η **Κάτω Λα Ταστ** (αγγλ. *Lower La Taste*) είναι χωριό της Γρενάδας. Ανήκει στην ενορία του Αγίου Πατρικίου. Πήρε το όνομά της από το χωριό Λα Ταστ.

## Παραπομπές


## Δείτε επίσης
* Κατάλογος πόλεων της Γρενάδας

Κατηγορία:Πόλεις της Γρενάδας
Τιβολί

Το **Τιβολί** (Tivoli) είναι ένα χωριό της Γρενάδας. Ανήκει στην ενορία του Αγίου Πατρικίου. Έχει πληθυσμό 172 κατοίκων. 

## Γεωγραφία
Το Τιβολί βρίσκεται βορειοανατολικά του νησιού και νοτιοδυτικά του Αγίου Πατρίκιου, στη Λίμνη Αντουάν. Έχει υψόμετρο 7 μέτρα (23 πόδια). Βρίσκεται ανάμεσα στη Μπελμόν και την Λα Ποτρί. Βρίσκεται ανάμεσα στη Μπελμόν και την Λα Ποτρί. Βρίσκεται σε γεωγραφικές συντεταγμένες 12°10′Β 61°37′Δ.

## Παραπομπές


## Δείτε επίσης
* Κατάλογος πόλεων της Γρενάδας

Κατηγορία:πόλεις της Γρενάδας
Κυπρί Άνδρου

Το **Κυπρί** είναι παραθαλάσσιος οικισμός στην Άνδρο και το Νότιο Αιγαίο.

## Γενικά στοιχεία
Το Κυπρί βρίσκεται στις βορειοδυτικές ακτές του νησιού σε υψόμετρο 10 μέτρα στους πρόποδες του βουνού Αρετούδι. Πήρε το όνομα του από το γραφικό εκκλησάκι του Αγίου Κυπριανού, το οποίο τα τελευταία χρόνια αποτελεί μια από τις δημοφιλέστερες επιλογές ντόπιων και επισκεπτών, για μυστήρια γάμων και βαπτίσεων. Απέχει από το Γαύριο 3 χλμ. από το Μπατσί 4 χλμ.  και από τη Χώρα 28 χλμ. Ανήκει στο Δήμο Άνδρου, ενώ πριν το Πρόγραμμα Καλλικράτης, ανήκε στον δήμο Υδρούσας. 

### Αξιοθέατα
Εκεί βρίσκονται δυο από τις πιο διάσημες και απάνεμες , οργανωμένες παραλίες της Άνδρου, η παραλία  και η παραλία "Χρυσή Άμμος" καθώς και πλήθος καταλυμάτων. Στον οικισμό υπάρχουν Beach Bars, εστιατόρια, καταλύματα και δραστηριότητες για παιδιά και ενήλικες (παιδική χαρά, θαλάσσια παιχνίδια, surfing, sup, καταδύσεις).

Στον οικισμό Κυπρί βρίσκεται η Ιερά Μονή Ζωοδόχου Πηγής. Είναι το μεγαλύτερο μοναστήρι της Άνδρου. Οι ντόπιοι το ονομάζουν “της Αγίας” και εορτάζει την πρώτη Παρασκευή μετά την Κυριακή του Πάσχα. Το πότε χτίστηκε παραμένει άγνωστο. Σύμφωνα με την παράδοση ήταν Σχολή και μετατράπηκε σε μοναστήρι το 842. Φιλοξενεί σπάνιες εικόνες του 14ου και 16ου αιώνα, πλούσια βιβλιοθήκη με βιβλία και χειρόγραφα, καθώς και μουσείο με ιερά σκεύη και άμφια. Υπάρχει και μια μικρή συλλογή προϊστορικών εργαλείων. Η Μονή αναφέρεται για πρώτη φορά σε έγγραφο του 1400, ενώ στην εκκλησία της υπάρχει εικόνα με χρονολογία 1325. Το 1928 το μοναστήρι μετατράπηκε σε γυναικείο.

## Διοικητικά στοιχεία
Αναφέρεται επίσημα για πρώτη φορά ως ξεχωριστός οικισμός το 1981 να απογράφεται στην κοινότητα Γαυρίου. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, ανήκει στην Κοινότητα Γαυρίου, που ανήκει στη Δημοτική Ενότητα Υδρούσας του Δήμου Άνδρου και σύμφωνα με την απογραφή 2021 απογράφησαν 42 κάτοικοι ενώ με αυτήν του 2011 είχε 31 κατοίκους.

## Παραπομπές


Κατηγορία:Χωριά της περιφερειακής ενότητας Άνδρου
Σφαίρα (αποσαφήνιση)

Η λέξη **Σφαίρα** μπορεί να αναφέρεται:

## Γεωμετρία
*Σφαίρα: Γεωμετρικό σχήμα.
*3-σφαίρα

## Αστρονομία & Φυσική
*Ουράνια σφαίρα
*Σφαίρα Μπλοχ
*Σφαίρα Στρέμγκρεν
*Σφαίρα Χιλ

## Τέχνες, ψυχαγωγία και μέσα ενημέρωσης
*[[Η Σφαίρα]]*, ένα μεγάλο μεταλλικό γλυπτό του 1971 που βρίσκεται ανάμεσα στους δίδυμους πύργους του πρώην Παγκόσμιου Κέντρου Εμπορίου, υπέστη ζημιές και μεταφέρθηκε προσωρινά σε άλλο μέρος

## Άλλες χρήσεις
*Σφαίρα επιρροής: Όρος των Διεθνών Σχέσεων.
*Σφαίρα (πυρομαχικό): Αναλώσιμο υλικό φορητών πυροβόλων όπλων.
*Σφαιροβολία
*Μπάλα
Μνημείο του Αγνώστου Στρατιώτη

[thumb|right|400px|Το μνημείο του Άγνωστου Στρατιώτη στην [πλατεία Συντάγματος στην Αθήνα.]]
Καθ' όλη τη διάρκεια της ιστορίας, πολλοί στρατιώτες έχουν πεθάνει στους πολυάριθμους πολέμους χωρίς υπολείμματα. Πολλά κράτη έχουν αναπτύξει την πρακτική ενός συμβολικού **μνημείου του άγνωστου στρατιώτη** που αντιπροσωπεύει τον πολεμικό τάφο εκείνων των μη αναγνωρισμένων στρατιωτών. Περιέχουν συνήθως τα υπολείμματα ενός νεκρού στρατιώτη που είναι μη αναγνωρισμένος.

Η συνήθεια αυτή προέρχεται από την αρχαιότητα, που πίστευαν ότι βασανίζονταν οι ψυχές όσων δεν είχαν ταφεί τα σώματα. Η ταφή αυτών που είχαν χαθεί τα πτώματα, γινόταν συμβολικά είτε με την κατασκευή ειδώλου, είτε με κενοτάφιο.

## Δείτε επίσης
* Μνημείο του Άγνωστου Στρατιώτη (Ελλάδα)
* Οστεοφυλάκιο Ντουομόν

Κατηγορία:Μνημεία
Κατηγορία:Επακόλουθα πολέμου
Τηλεοπτικό Πρωτάθλημα TNA

thumb|right|220px|Ο Έι Τζέι Στάιλς ως τηλεοπτικός πρωταθλητής.
Το **Τηλεοπτικό Πρωτάθλημα** είναι ένας τίτλος επαγγελματικής πάλης, που ανήκει στην εταιρεία Total Nonstop Action Wrestling.

## Ιστορία
Τον τίτλο αυτό, δημιούργησε ο Μπούκερ Τι, με την τότε ομάδα με το όνομα Main Event Mafia. Κουβαλούσε μια σιδερένια βαλίτσα για εβδομάδες, έως ότου αποκάλυψε το περιεχόμενο που ήταν ο τίτλος. Στις 15 Μαρτίου 2009, ο Έι Τζέι Στάιλς τον νίκησε, κατακτώντας τον τίτλο. Σεναριακά εκείνη την ημερομηνία ο τίτλος έγινε επίσημο πρωτάθλημα στο TNA. Κανονικά υπάρχει από τις 23 Οκτωβρίου του 2008, όταν και παρουσιάστηκε από τον Μπούκερ Τι. Το πρωτάθλημα άλλαξε όνομα από την δημιουργία του, δύο φορές.

### Πρωτάθλημα Θρύλων TNA
Η ίδρυση του τίτλου έγινε στις 23 Οκτωβρίου του 2008 σε τηλεοπτικό επεισόδιο του TNA iMPACT!, με το όνομα "Πρωτάθλημα Θρύλων TNA" (TNA Legends Championship). Με το ίδιο όνομα υπήρχε για τον επόμενο χρόνο, συγκεκριμένα έως τις 29 Οκτωβρίου του 2009.

### Παγκόσμια Ζώνη TNA
Στις 29 Οκτωβρίου, ο τίτλος αλλάζει όνομα και τον συστήνουν οι υπεύθυνοι της εταιρείας, ως "Παγκόσμια Ζώνη TNA" (TNA Global Championship). Με αυτό τον τίτλο παρέμεινε λιγότερο από έναν χρόνο. Άλλαξε εκ νέου όνομα στις 22 Ιουλίου του 2010.

### Τηλεοπτικό Πρωτάθλημα TNA
Το νέο όνομα του Πρωταθλήματος, που άλλαξε στις 22 Ιουλίου, είναι "Τηλεοπτικό Πρωτάθλημα TNA" (TNA Television Championship). Μέχρι σήμερα παραμένει το ίδιο.

## Ρεκόρ

* Περισσότερες Κατακτήσεις: 2 φορές (Κέβιν Νας, Έι Τζέι Στάιλς, Έρικ Γιάνγκ, Ντίβον, Αμπύς)
* Μεγαλύτερη Θητεία: 180 μέρες (Έρικ Γιάνγκ)
* Μικρότερη Θητεία: 3 μέρες (Κέβιν Νας)
* Πρώτος Πρωταθλητής: Μπούκερ Τι

## Πρωταθλητές

## Πηγές

Κατηγορία:Επαγγελματική Πάλη
Μητροπολίτης Σισανίου και Σιατίστης Παύλος

Ο **Μητροπολίτης Σισανίου και Σιατίστης Παύλος (Ιωάννου)** (Χαλκίδα, 1947 - Χαλκίδα, 13 Ιανουαρίου 2019) ήταν Έλληνας ιεράρχης, θεολόγος και συγγραφέας.

## Βιογραφία
Γεννήθηκε στην Χαλκίδα το 1947. Μετά το πέρας των εγκύκλιων σπουδών του εισήλθε στο Τμήμα Θεολογίας της Θεολογικής Σχολής του Πανεπιστημίου Αθηνών, από όπου αποφοίτησε το 1971. Το 1973 χειροτονήθηκε διάκονος από τον μητροπολίτη Χαλκίδος, Ιστιαίας και Βορείων Σποράδων Νικόλαο και τοποθετείται στο Μαντούδι. Τον Νοέμβριο του 1974, χειροτονήθηκε πρεσβύτερος και έλαβε το οφίκιο του αρχιμανδρίτη από τον Μητροπολίτη Χαλκίδος, Ιστιαίας και Βορείων Σποράδων Χρυσόστομο. Ανέλαβε την ενορία του Μαντουδίου για μια εικοσιπενταετία, αναπτύσσοντας κηρυκτική και ποιμαντική δραστηριότητα.

Από το 1998 κλήθηκε από την Ιερά Σύνοδο της Εκκλησίας της Ελλάδος να αναλάβει τη Γραμματεία της Συνοδικής Επιτροπής Χριστιανικής Αγωγής της Νεότητος, της Συνοδικής Υποεπιτροπής για τη χρηματοδότηση των Χριστιανικών οικογενειών της Θράκης για την απόκτηση τρίτου τέκνου, της Συνοδικής Υποεπιτροπής για τους Ολυμπιακούς Αγώνες, της Συνοδικής Υποεπιτροπής Καλλιτεχνικών Εκδηλώσεων και της Ειδικής Συνοδικής Επιτροπής Γάμου, Οικογενείας, Προστασίας Παιδιού και Δημογραφικού Προβλήματος. Επίσης του ανατέθηκε η Διεύθυνση Κατηχήσεως, της Σχολής Κατηχητών και του Φροντιστηρίου Επιμορφώσεως Κατηχητών της Αποστολικής Διακονίας. Πολλά έτη είναι παραγωγός Ραδιοφωνικών Εκπομπών του Ραδιοφωνικού Σταθμού της Εκκλησίας της Ελλάδος. Διετέλεσε πρόεδρος του Φιλανθρωπικού Ιδρύματος «Τάσος Γεωργιάδης».

Την 28η Φεβρουαρίου 2006 εξελέγη από την Ιεραρχία της Εκκλησίας της Ελλάδος Μητροπολίτης της Ιεράς Μητροπόλεως Σισανίου και Σιατίστης. Η χειροτονία του έγινε στις 4 Μαρτίου 2006, στο Ιερό Μητροπολιτικό Ναό Αθηνών.

Ήταν συγγραφέας βιβλίων και έχει δημοσιεύσει άρθρα στον ημερήσιο και εκκλησιαστικό περιοδικό τύπο. 

Ως Μητροπολίτης τάχθηκε ανοιχτά κατά της Χρυσής Αυγής εξηγώντας ότι η ιδεολογία της δεν έχει σχέση με τον λόγο του Ευαγγελίου. Παράλληλα, είχε αντιταχθεί και σε δημόσιες ομοφοβικού χαρακτήρα τοποθετήσεις του Μητροπολίτη Καλαβρύτων Αμβρόσιου.

Επίσης δήλωσε πως είναι «καλύτερα να είσαι άθεος παρά Χρυσαυγίτης», ότι «η Χρυσή Αυγή διώκει, προσβάλλει και εξευτελίζει καθημερινά τον Χριστό και το πράττει στα πρόσωπα των προσφύγων, των μεταναστών ακόμα και των παιδιών» και πως «η Χρυσή Αυγή είναι μαύρη νύχτα». Λίγες ημέρες μετά τις δηλώσεις αυτές, ο ίδιος αποκάλυψε ότι δέχεται απειλές για τη ζωή του, με ανώνυμα τηλεφωνήματα από άτομα της Χρυσής Αυγής.

Απεβίωσε στις 13 Ιανουαρίου 2019, σε ηλικία 72 ετών, στο σπίτι του στην Χαλκίδα.

## Παραπομπές


## Εξωτερικοί σύνδεσμοι
*Διάρθρωση της Ιεράς Μητροπόλεως Σισανίου και Σιατίστης 
*Ιστολόγιο Ιερού Ναού Αγίου Δημητρίου Σιάτιστας

Κατηγορία:Έλληνες εκκλησιαστικοί συγγραφείς
Κατηγορία:Λήμματα που χρειάζονται παραπομπές από 10/2012
Κατηγορία:Μητροπολίτες Σισανίου και Σιατίστης
Κατηγορία:Αντιφασίστες
Τσιουάουα (πολιτεία)

Η **Τσιουάουα** (ισπανικά: *Chihuahua*, επίσημα *Estado Libre y Soberano de Chihuahua*) είναι μία από τις 31 πολιτείες του Μεξικού. Χωρίζεται σε 67 δήμους. Πρωτεύουσα είναι η πόλη Τσιουάουα και μεγαλύτερη πόλη είναι η Σιουδάδ Χουάρες. Στις 6 Φεβρουαρίου 2010, ο πρώην κυβερνήτης Χοσέ Ρέγιες Μπαέσα πρότεινε να μετακινήσει τις τρεις εξουσίες της πολιτείας από την Τσιουάουα στη Σιουδάδ Χουάρες ώστε να αντιμετωπίσει τα προβλήματα ανασφάλειας στη δεύτερη. Η πρόταση απορρίφθηκε από το νομοθετικό σώμα της πολιτείας τις 12 Φεβρουαρίου.

Η Τσιουάουα βρίσκεται στο δυτικό βόρειο Μεξικό. Συνορρεύει στα δυτικά με τη Σονόρα, στα νοτιοδυτικά με τη Σιναλόα, στα νότια με το Ντουράνγκο και στα ανατολικά με την Κοαουίλα. Στα βόρεια και βορειοανατολικά συνορεύει με τις Ηνωμένες Πολιτείες, με τις πολιτείες Τέξας και Νέο Μεξικό. Η Τσιουάουα είναι η μεγαλύτερη πολιτεία του Μεξικού από άποψης έκτασης. Καλύπτει 247.455 χλμ². Γι' αυτό το λόγο φέρει το προσωνύμιο *El Estado Grande* (η μεγάλη πολιτεία).

Αν και το όνομα Τσιουάουα συνήθως συνδέεται με αυτό της ερήμου Τσιουάουα, η πολιτεία έχει το μεγαλύτερο αριθμό δασών στο Μεξικό. Εξαιτίας του ποικίλου κλίματός της, η πολιτεία έχει μια μεγάλη ποικιλομορφία χλωρίδας και πανίδας. Η πολιτεία χαρακτηρίζεται από ορεινό ανάγλυφο και μεγάλες κοιλάδες ποταμών. Η δυτική Σιέρρα Μάδρε, μια επέκταση των Βραχωδών Ορών, διασχίζει την πολιτεία. Σε αυτήν την οροσειρά βρίσκεται το Κόπερ Κάνυον (ισπ. Μπαρράνκας δελ Κόμπρε), το οποίο είναι μεγαλύτερο και βαθύτερο από το Γκραν Κάνιον. Ο πληθυσμός της πολιτείας είναι συγκεντρωμένος στις κοιλάδες των ποταμών Ρίο Γκράντε και Ρίο Κόντσος.

Η Τσιουάουα έχει ποικίλη οικονομία. Τα τρία πιο σημαντικά οικονομικά κέντρα είναι η Σιουδάδ Χουάρες, η Τσιουάουα και η Ντελίσιας, το αγροτικό κέντρο της πολιτείας. Η κύρια πηγή εισοδήματος στην πολιτεία είναι το εμπόριο, αφού η Τσιουάουα βρίσκεται σε ένα σημαντικό εμπορικό δρόμο. Όμως, η πολιτεία χάνει εισόδημα από την παράνομη μεταφορά προϊόντων από τα σύνορα.

## Παραπομπές


## Εξωτερικοί σύνδεσμοι
* 

Κατηγορία:Πολιτείες του Μεξικού
Κοαουίλα

Η **Κοαουίλα**   ΔΦΑ: [koaˈwila], επίσημα **Κοαουίλα ντε Σαραγόσα** (ισπανικά: *Coahuila de Zaragoza*, πλήρες επίσημο όνομα *Estado Libre y Soberano de Coahuila de Zaragoza*) είναι μια από τις 31 πολιτείες του Μεξικού. Χωρίζεται 38 δήμους και πρωτεύουσά της είναι το Σαλτίγιο. Η μεγαλύτερη πόλη της πολιτείας είναι η Τορρεόν, ενώ άλλες σημαντικές πόλεις είναι η Μονκλόβα (πρώην πρωτεύουσα της πολιτείας), η Πιέδρας Νέγρας και η Σιουδάδ Ακούνια. Η πολιτεία έχει σύμφωνα με την απογραφή του 2010 2.748.391 κατοίκους (16η μεγαλύτερη).

Η Κοαουίλα βρίσκεται στο ανατολικό βόρειο Μεξικό. Συνορρεύει στα ανατολικά με το Νουέβο Λεόν, στα νότια με τις πολιτείες Σακατέκας και Σαν Λουίς Ποτοσί και ανατολικά με τις πολιτείες Ντουράνγκο και Τσιουάουα. Στα βόρεια, η Κοαουίλα συνορρεύει σε μήκος 512 χιλιομέτρων με την αμερικανική πολιτεία Τέξας. Η Κοαουίλα έχει έκταση 151,563 χλμ² (3η μεγαλύτερη). Η Ανατολική Σιέρρα Μάδρε διασχίζει την πολιτεία. Ανατολικά της οροσειράς είναι η λεκάνη απορροής του Ρίο Γκράντε ενώ δυτικά η έρημος Τσιουάουα και τα υψίπεδα του Μεξικού.

Η Κοαουίλα έγινε πολιτεία του Μεξικού το 1824, όταν τότε σχημάτιζε με το Τέξας την πολιτεία Κοαουίλα και Τέξας. Οι κύριες πηγές εισοδήματος είναι τα ανθρακορυχεία και η βιομηχανία.

## Παραπομπές


## Εξωτερικοί σύνδεσμοι
* 

Κατηγορία:Πολιτείες του Μεξικού
Πλατανίτσα Αχαΐας

Η **Πλατανίτσα** είναι ορεινό χωριό της Αχαΐας, σε υψόμετρο 910 μέτρων, στους πρόποδες του Ερύμανθου. Οι κάτοικοι ασχολούνται κυρίως με την κτηνοτροφία. Απέχει από τα Αγράμπελα 2 χλμ. και βρίσκεται στα σύνορα των Αχαΐας και Ηλείας. Στο χωριό υπάρχει ο ναός της Αγίας Βαρβάρας χτισμένος το 1716. Στην απογραφή του 2011 ο οικισμός βρέθηκε να έχει πληθυσμό 58 κατοίκους.

## Ιστορία
Άγνωστο πότε κατοικήθηκε πρώτη φορά. Πιστεύεται από ποιμένες επί Φραγκοκρατίας από τα παράλια και πεδινά κατέφευγαν στα ορεινά για να αποφύγουν του πειρατές και τους κατακτητές. Αναφέρεται πρώτη φορά σε ενετική απογραφή του 1700 με 17 οικογένειες και 62 κατοίκους.

Στην επανάσταση του 1821 αναφέρονται ότι πήραν μέρος από την Πλατανίτσα ο καπετάνιος Παναγιώτης Μπαλκάμος, ο Αθανάσιος Λογός, ο Πανάγος Μπράμος και άλλοι.

Κατά την Τουρκοκρατία διοικητικά ανήκε στον Καζά της Γαστούνης και με την απελευθέρωση εντάχτηκε στον Νομό Ηλείας και στον Δήμο Λάμπειας. Το 1912 μαζί με το Πορετσό και την Μονή Πορετσού δημιουργούν την κοινότητα Πορετσού. Το 1928 η κοινότητα μετονομάζεται σε κοινότητα Αγραμπέλης και το **Γερμοτσάνι** σε **Πλατανίτσα**. Το 1974 η κοινότητα και η Πλατανίτσα εντάσσονται από το Νομό Ηλείας και την Επαρχία Πύργου στο Νομό Αχαΐας και την Επαρχία Καλαβρύτων. Το 1991 η έδρα της κοινότητας μεταφέρεται από την Αγράμπελη στην Πλατανίτσα. Το 1997 με το πρόγραμμα Καποδίστριας γίνεται οικισμός του Δημοτικού Διαμερίσματος Αγραμπέλων του νεοσύστατου Δήμου Αροανίας με 160 κατοίκους. Στη διοικητική μεταρρύθμιση "Καλλικράτης" του 2010 εντάχτηκε διοικητικά στη Δημοτική Ενότητα Αροανίας του Δήμου Καλαβρύτων.

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Δήμος Αροανίας, Πολιτιστικός & Εξωραϊστικός σύλλογος Αγραμπελών-Η ιστορία του χωριού μας, επιμέλεια: Π. Παναγιωτόπουλος.

## Βιβλιογραφία
* 

Κατηγορία:Χωριά της περιφερειακής ενότητας Αχαΐας
Κατηγορία:Δήμος Αροανίας
Κατηγορία:Δήμος Καλαβρύτων
Κατηγορία:Ιστορία της Ηλείας
Ομιλίαι εις ψαλτήριον

Το **ομιλίαι εις ψαλτήριον** είναι χειρόγραφο του 12ου αιώνα, που περιέχει κείμενα του Ωριγένη από τον 4ο αιώνα. Βρέθηκε στο αρχείο της κρατικής βιβλιοθήκης του Μονάχου το 2012. Φέρει τον αριθμό BSB Cod.graec. 314.
## Ιστορικό του ευρήματος
Το χειρόγραφο ήταν μεν γνωστό αλλά παραγνωρισμένο, αφού δεν ανέφερε το όνομα του συγγραφέα του κειμένου. Κατά την διάρκεια αρχειοθετικών ερευνών και αφού εξακριβώθηκε η πατρότητα του κειμένου, ακολούθησε δημοσίευση της ανακάλυψης, η οποία συγκίνησε ανά την υφήλιο επιστήμονες και θεολόγους. Ψηφιοποιήθηκε και διατίθεται στο διαδίκτυο, ενώ εκτιμάται ότι η επιστημονική μελέτη του θα διαρκέσει τα επόμενα δέκα χρόνια το ελάχιστο, και μπορεί να αποκαλύψει νέες πτυχές για την θεολογική έρευνα των πρώτων χρόνων της χριστιανικής εκκλησίας.

## Αξιολόγηση του ευρήματος
Το χειρόγραφο περιέχει εξ ολοκλήρου κείμενα του Ωριγένη, τα οποία μέχρι πρότινος θεωρούνταν απωλεσθέντα. Πρόκειται για τα αρχαιότερα χριστιανικά κείμενα που σώζονται σήμερα.

## Παραπομπές

## Εξωτερικοί σύνδεσμοι
* Φωτογραφία του εξώφυλλου και των υπόλοιπων σελίδων, καθώς και ψηφιακή μορφή του χειρογράφου (pdf)

Κατηγορία:Χειρόγραφα
Στέφανος Δαίδαλος

Ο **Στέφανος Δαίδαλος** (αγγλ. *Stephen Dedalus*) είναι φανταστικός χαρακτήρας, πλασμένος από τον Τζέημς Τζόυς με αυτοβιογραφικά χαρακτηριστικά. Τον συναντούμε στα έργα του «*[[Τζαίημς Τζόυς#Το Πορτραίτο του Καλλιτέχνη|Το Πορτραίτο του Καλλιτέχνη]]*» και «*[[Τζαίημς Τζόυς#Οδυσσέας|Οδυσσέας]]*».
## Περιγραφή
Ο χαρακτήρας του Στέφανου Δαίδαλου μεγαλώνει χωρίς πατέρα. Είναι ένας ευαίσθητος νέος με ανησυχίες και ευγενή αισθήματα. Διαθέτει μόρφωση ανώτερη του περιβάλλοντός του, δεν διαθέτει όμως φίλους της ηλικίας του. Είναι εμπνευσμένος από τον χαρακτήρα του Τηλέμαχου από την Οδύσσεια, ενώ το όνομά του είναι συμβολικό, εφόσον τον παραλληλίζει με δύο σημαντικές φυσιογνωμίες, τον πρωτομάρτυρα Στέφανο που μαρτύρησε, και τον Δαίδαλο, ο οποίος τελικά με την δύναμη του μυαλού του κατόρθωσε να δραπετεύσει από τον λαβύρινθο οπου ήταν φυλακισμένος, αφού κατανίκησε τα δεσμά του νόμου της βαρύτητας.

Κατηγορία:Λογοτεχνικοί χαρακτήρες
Φάρος των Οθωνών

Ο **φάρος των Οθωνών** αποτελείται από έναν κυκλικό πύργο με ύψος 13 μέτρων. Βρίσκεται στο ομώνυμο νησί, χτίστηκε στο ακρωτήριο Καστρί και είναι ο βορειότερος της Ελλάδας. Έχει θέα δύο μικρές βραχονησίδες το Καστρίνο και το Όστρακο και είναι ένας από τους τελευταίους φάρους της Ελλάδας που λειτουργεί με φαροφύλακα.   
## Ιστορία
Το λατινικό όνομα του νησιού ήταν Fanos, που σημαίνει πως παλιότερα στο νησί πρέπει να υπήρχε σημαντικός φάρος. Πρώτη φορά ο φάρος λειτούργησε το 1872 με πετρέλαιο. Το 1938 ο φωτιστικός μηχανισμός του ανανεώθηκε. Κατά τη διάρκεια του Β' Παγκοσμίου Πολέμου παρέμεινε σβηστός ενώ προκλήθηκαν και καταστροφές από τους βομβαρδισμούς και τις λεηλασίες. Το 1945 μετατράπηκε σε αυτόματο και το 1954 επισκευάστηκε και συνέχισε να λειτουργεί με πετρέλαιο μέχρι το 1984 όπου και ηλεκτροδοτήθηκε.
## Φωτοβολία
Το 1872 όταν ο φάρος λειτουργούσε με πετρέλαιο η φωτοβολία (σ.σ. η απόσταση που το φως είναι ορατό) του φωτός που εξέπεμπε έφτανε τα 12 ναυτικά μίλια. Σήμερα, όπου ο φάρος λειτουργεί με ηλεκτρισμό, η φωτοβολία του φωτός φτάνει τα 21 ναυτικά μίλια. το 1872 ο φάρος εξέπεμπε λευκό φως με μία αναλαμπή ερυθρού φωτός κάθε ένα λεπτό. Σήμερα ο φάρος εξακολουθεί να εκπέμπει λευκό φως αλλά με μία ερυθρή αναλαμπή κάθε 12 δευτερόλεπτα.
## Βιβλιογραφία
* *Οι Θησαυροί της Ελλάδας*, Τόμος 10: *Οι Φάροι*

## Παραπομπές

Κατηγορία:Περιφερειακή ενότητα Κέρκυρας
Οθωνων
Κατηγορία:Οθωνοί
Kings of Crunk

Το ***Kings of Crunk*** είναι το τέταρτο στούντιο άλμπουμ των Lil Jon & the East Side Boyz.

Βασισμένο στην  επιτυχία του δεύτερου σινγκλ του άλμπουμ "Get Low", *Kings of Crunk* προέβηκε στο top twenty στο chart των άλμπουμ των ΗΠΑ το Σεπτέμβριο του 2003. Την ίδια χρονιά, ο Lil Jon έβγαλε έξω  ένα CD συλλογή και DVD που ονομάζεται Part II, το οποίο περιλάμβανε remix του "Get Low" featuring Busta Rhymes, Elephant Man, and the Ying Yang Twins.

Το άλμπουμ ήταν διαθέσιμο σε μια επεξεργασμένη εκδοχή, η οποία αφαίρεσε ή αντικατέστησε τη βλασφημία, τους σεξουαλικά ρητούς στίχους, και το περιεχόμενο σε ναρκωτικά και αλκοόλ, εξαλείφοντας για παράδειγμα το τραγούδι "Weedman" με τις διάχυτες αναφορές του στα ναρκωτικά.

## Track listing
Όλοι οι στίχοι γράφτηκαν από τους Lil Jon & the Eastside Boyz, εκτός των άλλων ερμηνευτών, όλη η μουσική συντέθηκε από τον Lil Jon.

* Για το κομμάτι "Throw It Up", ο Lil Jon εργάστηκε με το μοτίβο ("Lux Aeterna") από την ταινία "Requiem For A Dream" το οποίο συντέθηκε από τον Clint Mansell.
* Το κομμάτι "Nothins Free" είναι ένα remix. Το πρωτότυπο ήταν στο άλμπουμ, *[[Put Yo Hood Up]]*, και είχε απόσπασμα από την επιτυχία "Let's Wait Awhile" της Janet Jackson.

## Chart βράβευση

## Υποσημειώσεις


Κατηγορία:Δισκογραφία του Lil Jon
Part II (άλμπουμ των Lil Jon & the East Side Boyz)

Το ***Part II*** είναι το δεύτερο μέρος του άλμπουμ *[[Kings of Crunk]]*. Είναι το πέμπτο στούντιο άλμπουμ των Lil Jon & the East Side Boyz.

## Track listing
# "Get Low" [Remix] (featuring Ying Yang Twins, Elephant Man, & Busta Rhymes)
# "Get Low" (Merengue Mix) (featuring Ying Yang Twins & Pitbull)
# "Get Your Weight Up "(featuring T.I. & 8Ball)
# "Throw It Up" [Remix] (featuring Pastor Troy & Young Buck)
# "Put Yo Hood Up' [Remix] (featuring Jadakiss, Petey Pablo & Chyna White)
# "What They Want" (featuring Chyna Whyte & Ying Yang Twins) 
# "Dirty Dancin"  (featuring Oobie)
# "Get Low" [*][Multimedia Track]	  	
# "Play No Games" [*][Multimedia Track] 	  	  	
# "I Don't Give a Fuck" [*][Multimedia Track]	  	
# "Put Yo Hood Up" [*][Multimedia Track]  	
# "Bia Bia" [*][Multimedia Track]  	
# "I Like Dem Girlz" [*][Multimedia Track] 	  	  	
# "Behind the Scenes with the Kings of Crunk" [*][Multimedia Track]

*Το τραγούδι "Dirty Dancin'" είναι εξωφρενικά λανθασμένα πιστωμένο για την Ciara και έχει τίτλο "Get On the Dance Floor".

## Υποσημειώσεις


Κατηγορία:Δισκογραφία του Lil Jon
Κατηγορία:Άλμπουμ του 2003
Κρίστιαν Φρόιντ

Ο **Γκέοργκ Κρίστιαν Φρόιντ** (γερμανικά: *Georg Christian Freund*, 1821-1900) υπήρξε Γερμανός γλύπτης. 

## Βιογραφία
Γεννήθηκε στις 17 Φεβρουαρίου 1821 στην Άλτονα του Αμβούργου. Έμαθε τη γλυπτική στη Βασιλική Ακαδημία Τέχνης στην Κοπενχάγη κοντά στον θείο του Χέρμαν Ερνστ Φρόιντ και στον Χέρμαν Βίλχελμ Μπίσσεν. Δημιούργησε τα πρώτα σημαντικά έργα το 1840 για το ανάκτορο Κρίστιανσμποργκ και απόκτησε φήμη, ενώ τιμήθηκε για τα έργα του με πολλά μετάλλια και χρηματικά βραβεία. Πήγε στην Ρώμη, όπου διέμεινε με υποτροφία από το 1854 ως το 1865. Έγινε μέλος της Ακαδημίας της Κοπεγχάγης το 1869 και διορίστηκε καθηγητής από το 1892. Έγινε μέλος των Ιπποτών του Τάγματος των Ντάννεμπρογκ το 1898.
Απεβίωσε στις 6 Απριλίου 1900 στην Κοπεγχάγη.
## Έργα του
Δημιούργησε σε μπρούτζο, μάρμαρο και γύψο. Τα έργα του βρίσκονται στην Εθνική Γκαλερί του Βερολίνου, σε δημόσιους χώρους, εκκλησίες και μουσεία.

## Παραπομπές

## Πηγές
* Bernhard Maaz (Herausgeber): *Nationalgalerie Berlin. Das XIX. Jahrhundert. Bestandskatalog der Skulpturen. Band 1*, E.A. Seemann, Leipzig 2006, ISBN 978-3-86502-119-9, S.&nbsp;223-227; Katalognummern&nbsp;278-285
* Uthlede – Heimat von vielen „Stars“ 

## Εξωτερικοί σύνδεσμοι
* 

Κατηγορία:Γερμανοί γλύπτες
Χέρμαν Ερνστ Φρόιντ

Ο **Χέρμαν Ερνστ Φρόιντ** (γερμ. *Hermann Ernst Freund*, 1786-1840) ήταν Δανός γλύπτης.

## Βιογραφία
Γεννήθηκε στις 15 Οκτωβρίου 1786 στην Ούτλέντε (Uthlede) στη Βρέμη. Σπούδασε στην Ακαδημία της Κοπεγχάγης και πήγε το 1820 στη Ρώμη. Επέστρεψε στην Κοπεγχάγη το 1827 και δίδαξε. Αποπεράτωσε το άγαλμα του Χανς Τάουζεν στο Βίμποργκ. Διορίστηκε καθηγητής στη Βασιλική Ακαδημία Τέχνης Δανίας στην Κοπεγχάγη.
Απεβίωσε στις 30 Ιουνίου 1840 στην Κοπεγχάγη. 

## Έργα του
Εργάστηκε στο ατελιέ του Μπέρτελ Τόρβαλντσεν και συνέβαλε σημαντικά στην κατασκευή των αγαλμάτων για την εκκλησία Φράουενκίρχε στην Κοπεγχάγη. Δημιούργησε και δικά του έργα, έναν Ερμή, μια βοσκοπούλα με αρνάκι που πίνει νερό, και άλλα. Σημαντικό έργο του είναι η ζωφόρος  Ρανγκαρόκ στο ανάκτορο Κρίστιανσμποργκ το 1841 με θέματα από την Σκανδιναβική μυθολογία.

## Παραπομπές


## Πηγές
* Allgemeines Künstlerlexikon Band XLIV, 2005, Seite 489
* Παρουσίαση στο Dansk biografisk leksikon

## Εξωτερικοί σύνδεσμοι
* 

Κατηγορία:Δανοί γλύπτες
Υφυπουργείο Μακεδονίας-Θράκης

Το **Υφυπουργείο Μακεδονίας και Θράκης** (**Υ.ΜΑ.Θ.**) υπάγεται στο Υπουργείο Εσωτερικών. Το Υφυπουργείο αποτελεί τη μετεξέλιξη του Υπουργείου Μακεδονίας και Θράκης. Σημερινός Υφυπουργός Μακεδονίας & Θράκης, είναι ο Κωνσταντίνος Γκιουλέκας.

## Ιστορία
Τον Ιούνιο του 1988 η κυβέρνηση του Ανδρέα Παπανδρέου μετονόμασε το Υπουργείο Βορείου Ελλάδος σε Υπουργείο Μακεδονίας και Θράκης. Τον Οκτώβριο του 2009 η κυβέρνηση του Γιώργου Παπανδρέου, υποβάθμισε το Υπουργείο σε Γενική Γραμματεία, την Γενική Γραμματεία Μακεδονίας και Θράκης η οποία υπήχθη στο Υπουργείο Εσωτερικών, Αποκέντρωσης και Ηλεκτρονικής Διακυβέρνησης.

Το 2012 η κυβέρνηση του Αντώνη Σαμαρά ακύρωσε τις ρυθμίσεις της κυβέρνησης του Γιώργου Παπανδρέου, επαναφέροντας το Υπουργείο Μακεδονίας και Θράκης. Τον Ιανουάριο του 2015 η κυβέρνηση του Αλέξη Τσίπρα δημιούργησε το σημερινό Υφυπουργείο Μακεδονίας και Θράκης.

## Αρμοδιότητες

## Δομή
Η υπηρεσιακή δομή του Υφυπουργείου έχει ως εξής:

* Γενική Διεύθυνση
* Διεύθυνση Διοικητικής Υποστήριξης και Ηλεκτρονικής Διακυβέρνησης
* Διεύθυνση Οικονομικών Υπηρεσιών
* Διεύθυνση Περιβάλλοντος, Πολιτισμού και Πολιτιστικής Κληρονομιάς και Αθλητισμού
* Διεύθυνση Ιδιωτικών Επενδύσεων
* Διεύθυνση Διεθνών Σχέσεων και Περιφερειακής Πολιτικής
* Αυτοτελή Τμήματα

## Διατελέσαντες Υφυπουργοί

## Παραπομπές


## Εξωτερικοί Σύνδεσμοι
* 

Κατηγορία:Υπουργείο Εσωτερικών (Ελλάδα)
Κατηγορία:Νυν υπουργεία της Ελλάδας
Κατηγορία:Υπουργείο Μακεδονίας και Θράκης
Ιζαμπέλα Αλμπρίτζι-Θεοτόκη

Η **Ιζαμπέλα, Δούκισσα Αλμπρίτσι-Θεοτόκη** (· 28 Νοεμβρίου 1760, Κέρκυρα - 27 Σεπτεμβρίου 1836, Βενετία) ήταν Ιταλίδα συγγραφέας ελληνικής καταγωγής.

## Βιογραφία
Η Ελισάβετ Θεοτόκη γεννήθηκε στις 28 Νοεμβρίου του 1760 στην Κέρκυρα από την υψηλής κοινωνικής τάξης οικογένεια Θεοτόκη.

Παντρεύτηκε τον Ενετό πατρίκιο και ιστορικό Κάρλο Αντόνιο Μαρίν και εγκαταστάθηκε στη Βενετία. Απέκτησαν ένα γιο, τον Τζιοβάν Μπαττίστα Μαρίν. Το 1795 πέτυχε την ακύρωση του γάμου της και ξαναπαντρεύτηκε τον κόμη και αξιωματούχο Τζοβάννι Μπαττίστα ΣΤ΄ Τζουζέππε Αλμπρίτσι με τον οποίο απέκτησε ένα γιο, τον Τζοβάννι Μπαττίστα "Τζουζεππίνο" Αλμπρίτσι.

Το σπίτι της έγινε κέντρο φιλολογικών συγκεντρώσεων, στις οποίες σύχναζαν καλλιτέχνες και λογοτέχνες όπως οι Ιππόλιτο Πιντεμόντε, Αντόνιο Κανόβα, Ούγκο Φόσκολο, Άντζελο Κουιρίνι, Ντομινίκ Βιβάντ Ντενόν, Λόρδος Μπάιρον, Μελχιόρε Τσεζαρόττι, Βιττόριο Αλφιέρι, Λατσάρο Σπαλλαντζάνι, Μαντάμ ντε Σταλ, Αλεξάντερ φον Χούμπολτ, Γιόχαν Βόλφγκανγκ φον Γκαίτε και Ουόλτερ Σκοτ.

Απεβίωσε στις 27 Σεπτεμβρίου του 1836 στη Βενετία.

## Εργογραφία
* *Descrizione delle opere di scoltura e plastica di Antonio Canova*
* *Vita di Vittoria Colonna*
* *Difesa della Mirra d’Alfieri
* *Ritratti'' (Brescia 1807)

## Παραπομπές


## Πηγές
* Constantin von Wurzbach: Albrizzi-Teotochi, Isabella. In: Biographisches Lexikon des Kaiserthums Oesterreich. Band 1. Verlag L. C. Zamarski, Wien 1856, S. 12.

Κατηγορία:Ιταλοί συγγραφείς
Θεόδωρος Καράογλου

Ο **Θεόδωρος Καράογλου** (Ζαγκλιβέρι, 27 Ιουλίου 1960) είναι Έλληνας οικονομολόγος, βουλευτής Β΄ Θεσσαλονίκης της ΝΔ

## Βιογραφικά στοιχεία
Γεννήθηκε στο Ζαγκλιβέρι Καλλινδοίων το 1960. Είναι οικονομολόγος, πτυχιούχος του Τμήματος Διοίκησης Επιχειρήσεων της Ανώτατης Βιομηχανικής Σχολής Θεσσαλονίκης. Πριν την εκλογή του ως βουλευτής, εργάσθηκε ως ελεύθερος επαγγελματίας (φοροτέχνης - λογιστής), ενώ στη συνέχεια εργαζόταν στο Υπουργείο Οικονομικών, ως εφοριακός στη Δ.Ο.Υ. Ιωνίας Νομού Θεσσαλονίκης. Από το 1986 είναι μέλος του Οικονομικού Επιστημονικού Επιμελητηρίου Ελλάδας.

Είναι παντρεμένος με την οικονομολόγο εφοριακό Γιώτα Μαντανίκα και έχουν δύο παιδιά, τον Γιώργο και τη Βανέσσα.

## Πολιτική σταδιοδρομία
Ο Θεόδωρος Καράογλου, έχει διατελέσει :
*Υπεύθυνος Περιφερειακής Οργάνωσης της Ν.Δ. για τους νομούς της Ανατολικής Μακεδονίας (1997-1999),
*Στο Ε' Συνέδριο της ΝΔ (Μάρτιος 2001) εκλέγεται μέλος της Κεντρικής Επιτροπής της Νέας Δημοκρατίας,
*Ορίζεται Αναπληρωτής Τομέα Πολιτικής Ευθύνης της Εργασίας και της Κοινωνικής Ασφάλισης της Νέας Δημοκρατίας στη νέα οργανωτική δομή του κόμματος στις 10 Ιανουαρίου 2011,
*Στις 5 Μαρτίου 2012 ορίζεται με απόφαση του προέδρου της Νέας Δημοκρατίας Υπεύθυνος Τομέα Πολιτικής Ευθύνης Μακεδονίας-Θράκης.
*Ορίζεται υπουργός του Υπουργείου Μακεδονίας-Θράκης, με απόφαση του πρωθυπουργού και προέδρου της ΝΔ, Αντώνη Σαμαρά, στις 21 Ιουνίου 2012.

### Εκλογικές δραστηριότητες
*Στις βουλευτικές εκλογές της 9ης Απριλίου 2000, ήταν υποψήφιος με την ΝΔ στη Β' Εκλογική Περιφέρεια Θεσσαλονίκης ωστόσο δεν εξελέγη.
*Στις βουλευτικές εκλογές της 7ης Μαρτίου 2004, εκλέγεται βουλευτής της ΝΔ στη Β' Εκλογική Περιφέρεια Θεσσαλονίκης.
*Στις βουλευτικές εκλογές της 16ης Σεπτεμβρίου 2007, επανεκλέγεται 1ος βουλευτής της Νέας Δημοκρατίας στη Β' Εκλογική Περιφέρεια Θεσσαλονίκης.
*Στις βουλευτικές εκλογές της 4ης Οκτωβρίου 2009, ο Θεόδωρος Καράογλου επανεκλέγεται πρώτος βουλευτής της Νέας Δημοκρατίας στη Β' Εκλογική Περιφέρεια Θεσσαλονίκης.
*Στις βουλευτικές εκλογές της 6ης Μαΐου 2012, επανεκλέγεται βουλευτής καταλαμβάνοντας τη μοναδική έδρα της Νέας Δημοκρατίας στη Β' Εκλογική Περιφέρεια Θεσσαλονίκης.
*Στις βουλευτικές εκλογές της 17ης Ιουνίου 2012, επανεκλέγεται πρώτος βουλευτής της ΝΔ στη Β' Εκλογική Περιφέρεια Θεσσαλονίκης.
*Στις βουλευτικές εκλογές της 25ης Ιανουαρίου 2015, επανεκλέγεται πρώτος βουλευτής της ΝΔ στη Β' Εκλογική Περιφέρεια Θεσσαλονίκης.
*Στις βουλευτικές εκλογές της 20ης Σεπτεμβρίου 2015, επανεκλέγεται πρώτος βουλευτής της ΝΔ στη Β' Εκλογική Περιφέρεια Θεσσαλονίκης.
*Στις βουλευτικές εκλογές της 7ης Ιουλίου 2019, επανεκλέγεται πρώτος βουλευτής της ΝΔ στη Β' Εκλογική Περιφέρεια Θεσσαλονίκης.

## Παραπομπές


## Εξωτερικοί σύνδεσμοι
*Προσωπική ιστοσελίδα Θ. Καράογλου

Κατηγορία:Έλληνες υπουργοί Μακεδονίας-Θράκης
Κατηγορία:Βουλευτές Β΄ Θεσσαλονίκης
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Έλληνες υφυπουργοί Εσωτερικών
Κρις Πάιν

Ο **Κρις Πάιν** (αγγλικά: *Christopher Whitelaw "Chris" Pine*, γενν. 26 Αυγούστου 1980) είναι Αμερικανός ηθοποιός. Έχει πρωταγωνιστήσει σε αρκετές ταινίες όπως *Βασιλικοί αρραβώνες: Το ημερολόγιο μιας πριγκίπισσας 2* (*Princess Diaries 2: Royal Engagement*, 2004), *Έρωτας στην τύχη* (*Just My Luck*, 2006), *Άσσος στο μανίκι* (*Smokin' Aces*, 2007) και *Έχεις μόνο 100 λεπτά... Ασταμάτητο* (*Unstoppable*, 2010). Έγινε παγκοσμίως γνωστός με τον ρόλο του ως Τζέιμς Τ. Κιρκ στην ταινία *[[Σταρ Τρεκ (ταινία)|Star Trek]]* το 2009. Το 2012 πρωταγωνίστησε μαζί με τη Ρις Γουίδερσπουν στην αισθηματική κωμική περιπέτεια *Αυτό θα πει πόλεμος* (*This Means War*) και το 2013 επανέλαβε τον ρόλο του ως Τζέιμς Τ. Κερκ στη συνέχεια του ''Star Trek''. Το 2014 συμμετείχε στο μιούζικαλ *[[Τα μυστικά του δάσους]]* (*Into the Woods*). Το 2017 εμφανίστηκε στην ταινία *[[Wonder Woman (ταινία, 2017)|Wonder Woman]]*, στον ρόλο του Στιβ Τρέβορ, έναν ρόλο που επανέλαβε στην συνέχεια της το 2020. Το 2022 συμμετείχε στην ταινία Don't Worry Darling

## Παραπομπές


## Εξωτερικοί σύνδεσμοι

* Κρις Πάιν στο IMDb

Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Απόφοιτοι του Πανεπιστημίου της Καλιφόρνιας στο Μπέρκλεϋ
Η θυσία της Ιφιγένειας (Αρχαιολογικό μουσείο Νάπολης)

Η **«Θυσία της Ιφιγένειας»** είναι τοιχογραφία από την Πομπηία που φιλοξενείται στο Εθνικό Αρχαιολογικό Μουσείο της Νάπολης.

## Περιγραφή
Πιστεύεται ότι είναι εμπνευσμένο από το περίφημο ομώνυμο έργο του Τιμάνθη του Κυθνίου που αναπαρίστανε την σκηνή της θυσίας της Ιφιγένειας. Η σκηνή διαιρείται οριζόντια σε δύο τμήματα. Στην κεντρική σκηνή η Ιφιγένεια οδηγείται βίαια στον βωμό της θυσίας. Την μεταφέρουν στα χέρια ο Οδυσσέας με τον Διομήδη, ή με τον Αχιλλέα. Παρευρίσκονται ο μάντης Κάλχας στα δεξιά, και ο Αγαμέμνων στον αριστερό αντίποδα. Ο Κάλχας εικονίζεται με μια έκφραση αμήχανης αποδοκιμασίας της ενέργειας, ο δε απαρηγόρητος Αγαμέμνων καλυμμένος με τον μακρύ του μανδύα κρύβει με το χέρι του το πρόσωπο από τύψεις για την συγκατάθεση που έδωσε. Στο επάνω μέρος της εικόνας δύο γυναικείες προτομές εμφανίζονται μέσα από τα σύννεφα. Ερμηνεύονται ως Άρτεμις και Νύμφη που φέρνει το ελάφι.

## Πηγές

* Παρουσίαση του ψηφιδωτού από το Μουσείο

Κατηγορία:Τοιχογραφίες
Κατηγορία:Εκθέματα στο Εθνικό Αρχαιολογικό Μουσείο της Νάπολι
Κατηγορία:Πομπηία
Κατηγορία:Ιστορία της ζωγραφικής
Κατηγορία:Ιφιγένεια
Ορειχάλκινο προσωπείο από την Πελοπόννησο

Η **μπρούτζινη μάσκα** που φιλοξενείται στα  είναι αρχαιολογικό εύρημα. Βρέθηκε στην Ολυμπία σύμφωνα με έναν έμπορο αρχαιοτήτων στην Αθήνα το 1875. Είναι κατασκευασμένη από λεπτό έκτυπο ορειχάλκινο έλασμα. Το ανάγλυφο απεικονίζει αγένειο ανδρικό κεφάλι χωρίς λαιμό και αυτιά. 

## Παραπομπές


Ορειχαλκινο προσωπειο Πελοπον
Ανδριάντας του παγκρατιάτη Αγία (Αρχαιολογικό Μουσείο Δελφών αρ. 1827)

Ο **ανδριάντας του παγκρατιάτη Αγία** είναι έργο αρχαίας Ελληνικής τέχνης. Φιλοξενείται στο Αρχαιολογικό Μουσείο Δελφών.
## Περιγραφή
Είναι από πάριο μάρμαρο. Εικονίζει τον αθλητή του παγκρατίου Αγία. Στηρίζεται στο δεξί πόδι, έχοντας αδρανές το αριστερό.

## Ιστορική τοποθέτηση
Βρέθηκε στο ιερό του Απόλλωνα μαζί με άλλα οκτώ, με τα οποία αποτελούσε σύνταγμα αφιερωμάτων του ιδιώτη Δαόχου επάνω σε κοινή ενιαία μακρόστενη βάση. Τα στοιχεία του Δαόχου είναι γνωστά, ενώ ο Αγίας ήταν προπάπος του Δαόχου. Το πρωτότυπο έργο που ήταν χάλκινο αποδίδεται στον περίφημο γλύπτη Λύσιππο ή στη σχολή του. 
## Πηγές
* 
## Εξωτερικοί σύνδεσμοι

* Παρουσίαση των Αναθημάτων του Δαόχου από το Υπουργείο Πολιτισμού και Τουρισμού .

Κατηγορία:Αρχαιολογικό Μουσείο Δελφών
Κατηγορία:Αρχαιολογικά ευρήματα στη Φωκίδα
Α
Σεμαίν ντεζ Ας

Η **Σεμαίν ντεζ Ας** (γαλλικά: *Semaine des As*, ελληνικά: *Εβδομάδα των Άσσων*) είναι μια ετήσια διοργάνωση υπό την μορφή κυπέλλου, απευθυνόμενη στις γαλλικές επαγγελματικές ομάδες μπάσκετ. Δημιουργημένη το 2003, οργανώνεται από την Ligue Nationale de Basketball (LNB), το κορυφαίο πρωτάθλημα της Γαλλίας. 

Εμπνεόμενο από το ισπανικό Copa del Rey, το σύστημα του *Final Eight* δεν σταμάτησε ποτέ να χρησιμοποιείται. Με το τέλος του πρώτου μισού της κανονικής διάρκειας της αγωνιστικής περιόδου, οι καλύτερες οχτώ ομάδες (ή οι καλύτερες επτά ομάδες και η διοργανώτρια ομάδα της διοργάνωσης) από το Γαλλικό Πρωτάθλημα προκρίνονται. Οι οχτώ ομάδες αγωνίζονται σε ένα γήπεδο για τέσσερις ημέρες σε play-off μονούς αγώνες, με έναν τελικό νικητή. Το Final Eight αποτελεί ένα από τα *highlights* της σεζόν στο γαλλικό μπάσκετ. Ο νικητής της διοργάνωσης αποκτούσε αυτόματα δικαίωμα συμμετοχής στην διοργάνωση της FIBA Europe, EuroChallenge.

Η ομάδα της Ελάν Σπορτίφ Σαλονναί ήταν η τελευταία κάτοχος της διοργάνωσης ως Σεμαίν ντεζ Ας (2012). Η Ελάν Μπεαρναί Πο-Ορτέζ είναι η ομάδα με τις περισσότερες νίκες μετρώντας τέσσερις στον αριθμό (1991, 1992, 1993, 2003). Στις δέκα φορές που έλαβε χώρα, η διοργάνωση έλαβε χώρα σε εννέα διαφορετικές τοποθεσίες (δύο φορές στο Πο) και είδε εννέα διαφορετικές ομάδες να φεύγουν νικήτριες.

Στις 31 Μαΐου 2012, η Ligue Nationale de Basket και η Disneyland Paris ανακοίνωσαν την δημιουργία του **Disneyland Paris Leaders Cup LNB**, ή **Leaders Cup** στη συντομευμένη εκδοχή του, από το 2013 και για τα επόμενα πέντε χρόνια. Αυτή η διοργάνωση αντικαθιστά την Σεμαίν ντεζ Ας. Τρέχουσα κάτοχος είναι η Μονακό (2018).

## Αποτελέσματα

## Πρόσθετα
### Σχετικά λήμματα
*Τουρνουά ντεζ Ας

### Πηγές και παραπομπές


### Εξωτερικοί Σύνδεσμοι
*  Επίσημη ιστοσελίδα της Σεμαίν ντεζ Ας 
*  Ticketpass, Επίσημο εκδοτήριο εισητηρίων της Σεμαίν ντεζ Ας 

Κατηγορία:Καλαθοσφαίριση στη Γαλλία
Μνημείο της εξοντωτικής πορείας των Εβραίων

Το **Μνημείο της εξοντωτικής πορείας των Εβραίων** είναι έργο τέχνης του Γερμανού σύγχρονου γλύπτη Χουμπέρτους φον Πίλγκριμ. Απαρτίζεται από αλυσίδα 21 αντίγραφων που είναι τοποθετημένα στη Γερμανία και ένα αντίγραφο στο Γιαντ Βασσέμ στο Ισραήλ.

## Περιγραφή
Αποτελείται από 22 αντίγραφα. Το κάθε αντίγραφο εικονίζει Εβραίους που είναι εξουθενωμένοι από τις κακουχίες και τον αφανισμό. Περπατούν αναγκαστικά ενώ τους εγκαταλείπουν οι τελευταίες τους δυνάμεις. Κρατάει ο ένας τον άλλο, ενώ υποθέτουμε το μάτι του αδίστακτου δεσμοφύλακα που καραδοκεί. 

Τα γλυπτά που είναι τοποθετημένα στη Γερμανία φέρουν την επιγραφή «*HIER FÜHRTE IN DEN LETZTEN KRIEGSJAHREN IM APRIL 1945 DER LEIDENSWEG DER HÄFTLINGE DES KONZENTRATIONSLAGER DACHAU VORBEI INS UNGEWISSE.*», ενώ το αντίγραφο στο Ισραήλ φέρει ως επιγραφή έναν ψαλμό από το βιβλίο του Προφήτη Ιερεμία.

Ένα από τα αντίγραφα είναι τοποθετημένο στο μνημείο του Ολοκαυτώματος Γιαντ Βασσέμ στο Ισραήλ, ενώ τα υπόλοιπα 21 είναι τοποθετημένα στη Γερμανία κατά μήκος της οδού από το Νταχάου στο Βαακίρχεν και σε δύο άλλους δρόμους, σημαδεύοντας την εξοντωτική διαδρομή που αναγκάστηκαν να διανύσουν θύματα του Ολοκαυτώματος στο τέλος του πολέμου.

## Ιστορία
Το έργο είναι φόρος τιμής σε πραγματικά γεγονότα αναγκαστικής πορείας Εβραίων που έγιναν στο τέλος του πολέμου στη Γερμανία. Το έργο τέχνης κατασκευάστηκε το 1989 και η ανάρτηση στα σημαδιακά σημεία της πορείας αποπερατώθηκε το 2005.

## Πηγές
* 26 Mahnmale am Todesweg ins Ungewisse

Κατηγορία:Έργα γλυπτικής
Κατηγορία:Ολοκαύτωμα
Μ